Source: https://finlex.fi/fi/laki/ajantasa/kumotut/1999/19990078
Timestamp: 2020-02-22 13:36:34+00:00

Document:
Kumottu säädös Laki Vakuutusvalvontavirastosta (kumottu) 78/1999 - Ajantasainen lainsäädäntö - FINLEX ®
Olet tässä: Finlex › Lainsäädäntö › Ajantasainen lainsäädäntö › Vanhentuneet ajantasaiset › 29.1.1999/78
1 § (8.12.2006/1126)
Vakuutus- ja eläkelaitosten sekä muiden vakuutusalalla toimivien valvontaa ja tarkastusta varten on Vakuutusvalvontavirasto. Virasto on valvonta- ja tarkastustoimessaan itsenäinen. Virasto toimii sosiaali- ja terveysministeriön hallinnonalalla.
Vakuutusvalvontaviraston toiminnan tavoitteena on vakuutus- ja eläkelaitosten sekä muiden vakuutusalalla toimivien vakaa toiminta ja luottamuksen säilyminen vakuutustoimintaan.
1) vakuutusyhtiölaissa (1062/1979) tarkoitettua vakuutusyhtiötä;
2) työeläkevakuutusyhtiöistä annetussa laissa (354/1997) tarkoitettua työeläkevakuutusyhtiötä;
3) ulkomaisista vakuutusyhtiöistä annetussa laissa (398/1995) tarkoitettua ulkomaista vakuutusyhtiötä;
4) vakuutusyhdistyslaissa (1250/1987) tarkoitettua vakuutusyhdistystä;
5) vakuutuskassalaissa (1164/1992) tarkoitettua vakuutuskassaa;
6) eläkesäätiölaissa (1774/1995) tarkoitettua eläkesäätiötä;
7) Eläketurvakeskusta; (8.12.2006/1126)
8–9 kohdat on kumottu L:lla 8.12.2006/1126.
10) maatalousyrittäjien eläkelaitosta;
11) merimieseläkekassaa;
12) vakuutusedustuksesta annetussa laissa (570/2005) tarkoitettua vakuutusedustajaa; (15.7.2005/573)
13) liikennevakuutuskeskusta;
14) Potilasvakuutuskeskusta; (8.12.2006/1126)
15) Tapaturmavakuutuslaitosten liittoa;
16) Ympäristövakuutuskeskusta;
17 kohta on kumottu L:lla 9.12.2005/1017.
17 a) valtion eläkerahastoa ja kunnallista eläkelaitosta; (3.11.2000/915)
17 b) työttömyyskassoja, työttömyysvakuutusrahastoa ja Koulutusrahastoa; (30.12.2002/1310)
17 c) vakuutusomistusyhteisöä; (25.1.2002/53)
17 d) rahoitus- ja vakuutusryhmittymien valvonnasta annetussa laissa (44/2002) tarkoitettua ryhmittymän omistusyhteisöä, jos Vakuutusvalvontavirasto lain mukaan toimii ryhmittymän koordinoivana valvontaviranomaisena; sekä (25.1.2002/53)
18) muita yhteisöjä, laitoksia ja elinkeinonharjoittajia, joiden valvonta ja tarkastus on laissa säädetty Vakuutusvalvontaviraston tehtäväksi. (25.1.2002/53)
1) valvoa ja tarkastaa valvottavien toimintaa siten kuin siitä erikseen säädetään;
2) seurata vakuutusmarkkinoiden ja siihen liittyvien alojen kehitystä sekä koota ja määräajoin julkistaa vertailukelpoisella tavalla tietoja valvottavien toiminnan tuloksesta ja vakavaraisuudesta; (8.12.2006/1126)
3) tehdä esityksiä vakuutusalan kehityksen vaatimiksi toimenpiteiksi;
4) osallistua viranomaisten väliseen kansainväliseen yhteistoimintaan sekä toimia erityisesti Euroopan talousalueella yhteistyössä muiden vakuutus- ja rahoitusvalvontaa harjoittavien viranomaisten kanssa;
4 a) toimia yhteistyössä korkeakoululaitoksen kanssa vakuutusalan, erityisesti vakuutusmatematiikan, tieteellisen tutkimuksen ja koulutuksen edistämiseksi ja harjoittaa tätä tutkimusta; (3.11.2000/915)
5) hoitaa asianomaisen ministeriön määräämät hallinnolliset tehtävät sekä vakuutustoimintaan liittyvät selvitys-, tilastointi- ja tutkimustehtävät; sekä
6) hoitaa muut tehtävät, jotka sille on säädetty.
Vakuutusvalvontavirasto toimii tehtäväänsä hoitaessaan yhteistyössä rahoitustarkastuksen ja muiden viranomaisten kanssa.
Vakuutusvalvontavirastossa on johtokunta. Johtokunnassa on puheenjohtaja ja viisi muuta jäsentä, joilla on henkilökohtaiset varajäsenet. Puheenjohtajan ja varapuheenjohtajan määrää jäsenistä sosiaali- ja terveysministeriö. (8.12.2006/1126)
2 momentti on kumottu L:lla 8.12.2006/1126.
Asianomainen ministeriö nimittää johtokuntaan kolme jäsentä ja heille varajäsenet enintään kolmen vuoden määräajaksi kerrallaan. Näistä kahden jäsenen ja varajäsenen nimitys tapahtuu Suomen Pankin ja sen ministeriön, jonka toimialaan kuuluu luottolaitostoiminta, ehdotusten perusteella.
Johtokuntaan kuuluvat lisäksi Vakuutusvalvontaviraston ylijohtaja, rahoitustarkastuksen johtaja ja asianomaisen ministeriön vakuutusasioista vastaavan tulosyksikön päällikkö. Asianomainen ministeriö nimittää heille varajäsenet. Vakuutusvalvontaviraston ylijohtajan ja rahoitustarkastuksen johtajan varajäsenen nimitys tapahtuu Vakuutusvalvontaviraston ja rahoitustarkastuksen ehdotusten perusteella.
Vakuutusvalvontaviraston henkilöstö valitsee keskuudestaan enintään kolmen vuoden määräajaksi johtokuntaan lisäjäsenen, jolla on oikeus osallistua johtokunnan päätöksentekoon sen käsitellessä henkilöstöä koskevia asioita.
4 a § (8.12.2006/1126)
Johtokunnan tehtävänä on ohjata ja valvoa Vakuutusvalvontaviraston toimintaa sekä siinä tarkoituksessa:
1) asettaa yleiset tavoitteet Vakuutusvalvontaviraston toiminnalle sekä päättää sen toimintalinjoista;
2) ohjata ja valvoa Vakuutusvalvontavirastolle asetettujen tavoitteiden toteuttamista;
3) antaa tarvittaessa, kuitenkin vähintään kerran vuodessa sosiaali- ja terveysministeriölle kertomus vakuutustoiminnan keskeisistä tapahtumista sekä Vakuutusvalvontavirastolle asetetuista tavoitteista ja niiden toteutumisesta;
4) päättää Vakuutusvalvontaviraston talousarviosta sekä toiminta- ja taloussuunnitelmasta;
5) nimittää ja irtisanoa Vakuutusvalvontaviraston johtajat; sekä
6) ratkaista ne laajakantoiset ja periaatteellisesti tärkeät asiat, jotka ylijohtaja saattaa sen käsiteltäviksi.
4 b § (8.12.2006/1126)
Vakuutusvalvontaviraston päällikkönä on valtioneuvoston nimittämä ylijohtaja. Ylijohtaja johtaa viraston toimintaa ja vastaa siitä, että viraston tehtävät hoidetaan tehokkaasti, taloudellisesti ja tuloksellisesti.
Ylijohtajan kelpoisuusvaatimuksena on ylempi korkeakoulututkinto, hyvä perehtyneisyys Vakuutusvalvontaviraston toimialaan sekä käytännössä osoitettu johtamistaito ja johtamiskokemus.
Johtajat avustavat ylijohtajaa Vakuutusvalvontaviraston johtamisessa sekä vastaavat johdettavikseen kuuluvien yksiköiden toiminnan kehittämisestä ja tuloksellisuudesta.
Johtajalta vaaditaan virkaan soveltuva ylempi korkeakoulututkinto, hyvä perehtyneisyys viran tehtäväalaan sekä käytännössä osoitettu johtamistaito.
4 c § (8.12.2006/1126)
Työttömyysetuuksien valvonnan ohjaamiseksi Vakuutusvalvontavirastossa on neuvottelukunta.
Neuvottelukunnassa on puheenjohtaja ja enintään 12 muuta jäsentä. Jäsenillä on henkilökohtaiset varajäsenet. Puheenjohtajan ja varapuheenjohtajan määrää jäsenistä sosiaali- ja terveysministeriö.
Valvottavien velvollisuudesta suorittaa maksu valvonnasta aiheutuvien kustannusten korvaamiseksi säädetään erikseen.
6 § (2.9.2005/716)
7 § (8.12.2006/1126)
Tarkemmat säännökset johtokunnan, ylijohtajan, johtajien sekä työttömyysetuuksien valvonnan neuvottelukunnan tehtävistä, viraston organisaatiosta, asioiden käsittelystä virastossa sekä johtokunnan palkkioista voidaan antaa valtioneuvoston asetuksella.
Ennen tämän lain voimaantuloa voidaan ryhtyä toimenpiteisiin, jotka ovat tarpeen Vakuutusvalvontaviraston toiminnan aloittamiseksi lain tullessa voimaan.
Virkoja ensimmäistä kertaa täytettäessä asianomainen ministeriö siirtää lain voimaantulosta lukien Vakuutusvalvontaviraston virat ylijohtajan virkaa lukuun ottamatta sekä perustaa tarvittaessa uudet virat. Lisäksi asianomainen ministeriö ottaa viraston perustamisen yhteydessä ensimmäisellä kerralla työsopimussuhteisen henkilökunnan ja viran väliaikaisen hoitajan, myöntää virkavapauden ja ottaa viransijaisen.
Ylijohtajan virka voidaan täyttää ensimmäisen kerran ennen lain voimaantuloa.
Vakuutusvalvontavirastoon 1 päivänä huhtikuuta 1999 perustettavat virat voidaan täyttää ensimmäisellä kerralla niitä haettaviksi julistamatta.
9.6.2000/534:
HE 27/2000, TaVM 9/2000, EV 59/2000
3.11.2000/915:
Lain 3 §:n 1 momentin 4 a kohta tulee kuitenkin voimaan 15 päivänä marraskuuta 2000.
25.1.2002/53:
30.12.2002/1310:
15.7.2005/573:
2.9.2005/716:
9.12.2005/1017:
HE 157/2005, StVM 25/2005, EV 148/2005
8.12.2006/1126:
HE 78/2006, StVM 32/2006, EV 153/2006
1 § 2 §3 §4 §4 a § 4 b § 4 c § 5 §6 § 7 § 8 §9 §Muutossäädösten voimaantulo ja soveltaminen:9.6.2000/534:3.11.2000/915:25.1.2002/53:30.12.2002/1310:15.7.2005/573:2.9.2005/716:9.12.2005/1017:8.12.2006/1126:

References: § 2
 §3
 §4
 §4
 § 4
 § 4
 § 5
 §6
 § 7
 § 8
 §9